A kurzus kódjai: BBN-XFI-101/m BBN-XFI11-101/m	
A kurzus megnevezése: A társadalom alapvető berendezkedése  	
A kurzus megnevezése angolul: The basic structure of society 	
A kurzus előadója: Dr. Krokovay Zsolt
                e-posta: krokovayzsolt@yahoo.com; tel. és üzenet: 2037769
A kurzus helye és időpontja: I. épület, 228. – Bence-terem, csütörtök 10-11.30.	
Fogadóóra: cs 12.00, valamint megbeszélés szerint – I., 215.  	
A kurzus azt mutatja be, hogy miként dolgozza ki John Rawls „politikai fordulata” az igazságosság szabadelvű filozófiai elméletét egy politikai – a gondolkodás szabadságát védelmező demokráciában kölcsönösen elfogadható – felfogássá. A cél az, hogy ez szerencsés körülmények között egyaránt támogatható legyen különböző vallási és világi gondolkodású polgárok „közös” gondolkodásaként, „átfedéses” egyetértéseként. Annak ellenére, hogy a társadalom alapvető berendezkedése marad az igazságosság elméletének legelső tárgya. A vizsgálódás a Politikai szabadelvűség hetedik előadásának részletekbe menő elemzéséből indul ki, majd „Az alapvető berendezkedés mint tárgy” megállapításait összeköti a társadalom és a személy politikai felfogásának a könyv máshol kifejtett gondolataival (1-7). A kurzus második részét választott témák (X) alkotják. Az érdeklődő hallgató kiválaszthat magának egy témát önálló kutatási gyakorlatként a kurzus gondolatmenetének körében, s ennek eredményeiről a félév végén beszámolót tarthat 10-15 percben a konferenciák prezentációinak szokásait követve. Ha a filozófiai „védőbeszéd” ígéretes, TDK-munkává vagy más nagyobb dolgozat részévé fejleszthető (XY). A félévet megajánlott jegy vagy írásbeli vizsga zárja le a vállalható próbavizsga és a vizsgaolvasmányok megbeszélése után (Y). Az egyes alkalmak után beadott hallgatói kommentárok és - utólagos pótlásukként – későbbi hozzászólások, valamint a félév végén a felolvasások többletpontokat és megajánlott jegyet érnek, de a kurzus elvégzésének feltétele 3 kommentár (illetve azt pótló hozzászólás). Minderről ld. majd a javasolt alapdokumentumot (0).   

A kurzus tervezett időrendjében:
0       Az alapdoku megbeszélése
1       Társadalom, első megközelítésben
2       Az együttműködés igazságos alapvető berendezkedése
3       Közösségek önkormányzata a társadalomban – család, egyház, polgári ügyletek 
4       Népek hazája, nagyvilág – demokratikus és tisztességes népek társadalma
5       Egy ellenvetés – a társadalmi haladás általános elmélete (Kant és Mill)
6       Egy ellenvetés – magánemberek társadalma (Locke és Nozick)
7       Egy ellenvetés – szabad és egyenlő polgárok erőszak nélküli közössége 
Xn    Választott témák       
XX   Hallgatói konferencia 
XY   Próbavizsga
Y      A vizsga megbeszélése